У Нумидији се развија трговина, оснивају се градови и оснива се редовна војска. На власт у Нумидији долази Југурта 118. п. н. е., који изазива Југуртин рат са Римљанима. Југурта је поражен и заробљен, а после Југуртине смрти у римском заробљеништву 106. п. н. е. Нумидија се распарчава. Један дио припада Мауританији, а други део остаје под локалним принчевима до рата између Цезара и Помпеја. Цезар од Нумидије ствара провинцију Африка Нова, а касније Август поново поставља Јубу II као краља. Затим Јуба II постаје краљ Мауританије, која обухвата део Нумидије.